**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 76**

**din 25 mai 2023**

**privind stabilirea unor măsuri pentru delegarea gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în Județul Suceava**

Consiliul Local al municipiului Câmpulung Moldovenesc, întrunit în ședința ordinară din data de 25 mai 2023;

Având în vedere :

-Referatul de aprobare al primarului municipiului Câmpulung Moldovenesc, înregistrat la nr. 17474 din 10.05.2023;

-Raportul de specialitate al Direcției Poliția locală – Compartiment protecția mediului din cadrul Primăriei municipiului Câmpulung Moldovenesc, înregistrat la nr. 17475 din 10.05.2023;

-Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 17476 din 10.05.2023;

-Avizul Comisiei de specialitate a Consiliului Local;

-Adresa Asociației de Dezvoltare Intercomunitară de Gestionare a Deșeurilor în Județul Suceava nr. 36 din 10.04.2023;

-Prevederile art. 2 alin. (1), art. 6 alin. (1) lit. e), h) și i) și alin. (3), art. 7 alin. (3), art. 12 alin. (2) și (3), art.13, art. 14 alin. (3) și art. 14^1, din Legea  nr.101/2006 a serviciului de salubrizare a localităților, republicată, cu modificările și completările ulterioare;

-Prevederile art. 1 alin. (4) lit. j), art. 3 alin. (1) și (4), art. 8 alin. (1) și alin. (3) lit. d), d^1) și i), art. 10 alin. (4) și (5), art. 22, art. 23 alin. (1) lit. b) și alin. (2), art. 29, art. 30, art. 32 alin. (2) și (3) și art. 33 alin. (1) din Legea nr. 51/2006 a serviciilor comunitare de utilități publice, republicată, cu modificările şi completările ulterioare;

-Prevederile Ordinului Președintelui Autorității Naționale pentru Reglementarea Serviciilor Comunitare de Utilități Publice nr. 82/2015 privind aprobarea Regulamentului-cadru al serviciului de salubrizare a localităților, cu modificările şi completările ulterioare;

-Prevederile Ordinului Președintelui Autorității Naționale pentru Reglementarea Serviciilor Comunitare de Utilități Publice nr.111/2007 privind aprobarea Caietului de sarcini-cadru al serviciului de salubrizare a localităţilor;

-Prevederile Legii nr.98/2016 privind achizițiile publice, cu modificările și completările ulterioare și ale Legii nr.100/2016 privind concesiunile de lucrări și concesiunile de servicii, cu modificările și completările ulterioare.

-Prevederile Legii nr.52/2003 privind transparența decizională în administrația publică, republicată, cu modificările și completările ulterioareși ale Hotărârii Guvernului nr.831/2022 pentru aprobarea Normelor metodologice de aplicare a Legii nr.52/2003 privind transparența decizională în administrația publică;

În temeiul art. 89 alin. (3), art. 129 alin. (2) lit. d), alin. (7) lit. n), art.139 alin. (1) și alin.(3) și al art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare

**HOTĂRĂŞTE:**

**Art.1.**Se aprobă Studiul de oportunitate privind fundamentarea deciziei de delegare a gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în Județul Suceava, conform anexei nr. 1.

**Art.2.**Se aprobă gestiunea delegată, ca modalitate de gestiune a activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în Județul Suceava.

**Art.3.**(1)Se aprobă Documentația de atribuire,prin licitație deschisă, pentru delegarea gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în Județul Suceava, inclusiv Strategia de contractare pentru procesul de achiziție publică, conform anexei nr. 2.

(2)Durata contractului prevăzut în documentația de atribuire este de 10 ani.

(3)Se mandatează Asociația de Dezvoltare Intercomunitară de Gestionare a Deșeurilor în Județul Suceava, prin Președinte, să semneze Contractul de delegare cuprins în documentația de atribuire prevăzută în anexa nr.2.

**Art.4.**Se aprobă Regulamentul Serviciului de salubrizare al Județului Suceava, conform anexei nr. 3.

**Art.5.**Se aprobă Actul adițional de modificare a Acordului privind modul de implementare a Proiectului “Sistem de management integrat al deșeurilor în județul Suceava”, conform anexei nr. 4.

**Art.6.**Se mandatează reprezentantul municipiului Câmpulung Moldovenesc, domnul Primar Negură Mihăiță să voteze în Adunarea Generală a Asociaţiei de Dezvoltare Intercomunitară de Gestionare a Deşeurilor în Judeţul Suceava documentele prevăzute în anexele nr. 1-4 și să semneze Actul adițional de modificare a Acordului privind modul de implementare a Proiectului “Sistem de management integrat al deșeurilor în județul Suceava”.

**Art.7.**(1)Se mandatează Asociaţia de Dezvoltare Intercomunitară de Gestionare a Deşeurilor în Judeţul Suceava să desfășoare în numele și pe seama Județului Suceava, procedura de delegare a gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în Județul Suceava.

(2)În sensul alin.(1) Asociația de Dezvoltare Intercomunitară de Gestionare a Deșeurilor în Județul Suceava prin Președinte, va putea opera fără un acord prealabil eventualele modificări ale documentației, prevăzute în anexa nr.2, în urma verificării acesteia de către Autoritatea Națională de Achiziții Publice, a clarificărilor stabilite, ca urmare a solicitărilor operatorilor economici precum și a deciziilor Consiliului Național de Soluționare a Contestațiilor, în limita constatărilor.

**Art.8.**Se mandatează Președintele Asociației să desemneze prin Decizie Președintele comisiei de evaluarea ofertelor, membrii acesteia și experții cooptați, pentru atribuirea Contractuluide delegare a gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în Județul Suceava.

**Art.9.**Anexele nr. 1-4 fac parte integrantă din prezenta hotărâre.

**Art.10.** La data intrării în vigoare a prezentei hotărâri, orice dispoziții contrare se abrogă.

**Art.11**.Primarul municipiului Câmpulung Moldovenesc, prin aparatul de specialitate va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Flutur Florica** |  | **Contrasemnează:**  **p. SECRETAR GENERAL,**  **Director executiv**  **Crăciunescu Diana Mihaela** |